R O M Â N I A (nu produce efecte juridice)\*

JUDEŢUL MUREŞ

MUNICIPIUL TÂRGU MUREȘ **Iniţiator**

Direcția Activități social-culturale patrimoniale și comerciale  **PRIMAR**

Serviciul Activități culturale, sportive, de tineret și locativ **SOÓS ZOLTÁN**

Nr. 77.220 din 4 decembrie 2023

 **REFERAT DE APROBARE**

**privind aprobarea Metodologiei ( Regulament/Ghidul solicitantului) acordării finanţărilor nerambursabile din fondurile bugetului local al municipiului Tîrgu Mureş pentru proiecte culturale**

Prin H.C.L.151/2023 a fost aprobată metodologia acordării finanţărilor nerambursabile pentru programe/proiecte culturale (inclusiv Contractul tip) din bugetul local, în conformitate cu Ordonanţa Guvernului 51/1998 privind îmbunătăţirea sistemului de finanţare a proiectelor culturale, cu modificările și completările ulterioare.

La Art. 1 alin 2 al OG.51/1998 se definește : ,,.... *d) program de finanţare - instrument prin care autoritatea finanţatoare implementează obiectivele strategiei sale de dezvoltare pe termen mediu şi lung, în vederea creşterii potenţialului sectorului cultural, sprijinirii industriilor creative şi, după caz, reducerii decalajelor în ceea ce priveşte accesul cetăţenilor la cultură;”.* Pentru anul 2024, programul de finanțare al Consiliului local municipal Târgu Mureș se adresează activităților culturale (proiecte) nonprofit de interes local caracterizate prin activitate culturală cu caracter neeconomic (care astfel nu intră sub incidența normelor privind ajutorul de stat/ajutorului de minimis ) care se desfășoară pe teritoriul municipiului Tîrgu Mureș pe următoarele domenii :

 **-** artele spectacolului (teatru, dans, muzică, etc ), incluzând festivaluri, desfășurate pe teritoriul municipiului;

* arte vizuale (pictură, sculptură, grafică, fotografie, film, artă stradală, artă digitală, etc), desfășurate pe teritoriul municipiului;
* educație prin cultură, activităţi desfășurate pe teritoriul municipiului;
* aniversări/comemorări desfășurate pe teritoriul municipiului;
* concursuri pe teme artistice organizate pe teritoriul municipiului;
* tabere de creaţie desfășurate pe teritoriul municipiului;
* congrese, simpozioane culturale desfăşurate în municipiu;
* participări în calitate de invitat la festivaluri, concursuri, spectacole, expoziţii, congrese, concursuri naţionale si internaţionale de amploare.

 Având în vedere faptul că OG nr. 51/1998 a fost modificată prin Legea 196/2023 privind aprobarea Ordonanţei Guvernului nr. 10/2023 pentru modificarea art. 21 alin. (1) lit. h) din Ordonanţa Guvernului nr. 51/1998 privind îmbunătăţirea sistemului de finanţare nerambursabilă a proiectelor culturale se impune modificarea metodologiei, a regulamentului/ghidului privind acordarea finanţărilor nerambursabile din fondurile bugetului local al Municipiului Tîrgu Mureş pentru proiecte culturale.

Deasemenea, în urma experienței acumulate și a propunerilor beneficiarilor de finanțare nerambursabilă de anul trecut , pentru imbunătățirea metodologiei propunem următoarele:

 - modificarea cuantumului tranșelor aprobat prin HCL 151/2023 din 50% tranșa I și 50% tranșa II după cum urmează : 85% tranșa I și 15% tranșa II.( art.6 a OG.51/1998 cu modificările și completările ulterioare), sau tranșă unică după finalizarea proiectului ( în funcție de optțiunea solicitantului).

*-* solicitarea depunerii dovezii de rezervare, închiriere sau deținere a spațiului de derulare a proiectului cultural precum și acordurile (de principiu) de participare ale artiștilor invitați.

- solcitarea ca documentele transmise on line să fie semnate electronic , astfel încât să îndeplinească condiţiile de probă şi de validitate ale unui act juridic.

- la anexa privind Cheltuielile eligibile, introducerea următoarelor plafoane : Pentru cazare max. 10 % din totalul finanțării nerambursabile acordate ( max 230lei/persoană/noapte) pentru masă max 10% din totalul finanțării nerambursabile acordate (max. 90 lei/pers/zi), pentru transport intern și internațional max 20% din totalul finanțării nerambursabile acordate (pt carburant se decontează max 7,5 lei/100 km).

- la anexa ,, Grila de evaluare,, se propune modificarea punctajului la pct.5.1 Contribuție proprie din : 11-20% - 3 puncte

 21-30% - 3 puncte

 Peste 30 % - 4 puncte

în : 11-20% - 3 puncte

 21-30% - 5 puncte

 Peste 30 % - 10 puncte.

 - Întrucât în metodologia aprobată prin HCL 151/2023 erau stabilite sumele maxime acordabile/proiect precum și bugetul pentru fiecare domeniu în funcție de bugetul aprobat pentru anul 2023 este necesară stabilirea acestora în funcție de bugetul aprobat pentru anul 2024. Având în vedere faptul că în anul 2023 au rămas la anumite domenii sume disponibile propunem ca sumele ramase nerepartizate după soluționarea contestațiilor să fie redistribuite în ordinea descrescătoare a punctajelor, indiferent de domeniul în care sunt încadrate respectivele proiecte.

- clarificarea unor noțiuni.

 Conform prevederilor art.12 a OG.51/1998 cu modificările și completările ulterioare : ,, *1) Selecţia proiectelor culturale pe baza cererilor de finanţare nerambursabilă se realizează de către comisii constituite la nivelul autorităţii finanţatoare.*

 *(2) Comisiile de selecţie sunt alcătuite din:*

 *a) reprezentanţi ai autorităţii finanţatoare;*

 *b) specialişti cu o experienţă de cel puţin 3 ani sau, după caz, cel puţin 2 ani în managementul şi/sau evaluarea proiectelor culturale, în domeniile pentru care se organizează sesiunea de selecţie.*

 *(3) Specialiştii prevăzuţi la alin. (2) lit. b) nu pot face parte din categoria personalului angajat prin contract individual de muncă încheiat cu autoritatea finanţatoare, iar numărul acestora trebuie să fie mai mare decât numărul reprezentanţilor autorităţii.*

 *(4) Stabilirea numărului de membri ai comisiei de selecţie şi numirea acestora se fac prin actul administrativ emis de către autoritatea finanţatoare: ordin, decizie sau hotărâre, după caz.*

 *(5) Componenţa nominală a comisiei va fi adusă la cunoştinţa publică numai după încheierea sesiunii de selecţie.*

 *(6) Pentru fiecare sesiune de selecţie, specialiştii prevăzuţi la alin. (2) lit. b) sunt selectaţi de către autoritatea finanţatoare din baza proprie de date constituită din candidaturile depuse la anunţul public de recrutare sau, după caz, din secţiunea dedicată a registrului, cu respectarea principiului transparenţei.”.*

Comisiile de selecție vor avea în componență 3 specialiști externi și 2 consilieri locali membri ai Comisiei pentru activităţi ştiinţifice, învăţământ, sănătate, cultură, sport, agrement şi integrare europeană, probleme de minorităţi şi culte. În componența Comisiei de soluționare a contestațiilor vor fi 2 specialiști externi și 1 membru al Comisiei pentru activităţi ştiinţifice, învăţământ, sănătate, cultură, sport, agrement şi integrare europeană, probleme de minorităţi şi culte.

 Menționăm și prevederile art. 16 din OG nr. 51/2008, cu modificările și completările ulterioare, astfel:

„(1)Organizarea şi desfăşurarea activităţii comisiilor de selecţie şi a celor de soluţionare a contestaţiilor, precum şi conţinutul anunţului public prevăzut la art. 10 se stabilesc prin ordin, decizie sau, după caz, hotărâre a autorităţii finanţatoare.

 (2) Pentru activitatea depusă, membrii comisiilor de selecţie şi membrii comisiilor de soluţionare a contestaţiilor, care nu fac parte din categoria personalului angajat prin contract individual de muncă încheiat cu autoritatea finanţatoare, primesc o indemnizaţie al cărei cuantum este stabilit prin actele administrative prevăzute la alin. (1).

 **\*)** Conform art. III alin. (3) din Ordonanţa de urgenţă a Guvernului nr. 83/2022 , cu modificările ulterioare, cuantumul indemnizaţiei prevăzute la art. 16 alin. (2) se stabileşte per proiect evaluat, de către autoritatea finanţatoare, cu încadrarea în bugetul alocat, în limita a cel puţin 10% şi cel mult 20% din salariul de bază minim brut pe ţară garantat în plată, şi se aprobă prin act administrativ emis de ordonatorul de credite.”

Componența nominală a comisiilor va fi făcută publică doar după încheierea procedurii de selecție, prin urmare propunem numirea acestor comisii prin Dispoziție de Primar. Tot prin Dispoziție de Primar va fi stabilit cuantumul indemnizației pentru specialiștii externi.

 Termenul limită pentru depunerea proiectelor se stabilește prin Hotărâre a Consiliului local. Anunţul public privind sesiunea de selecţie este comunicat pe site-ul autorităţii finanţatoare, precum şi în presa scrisă şi audiovizuală, după caz, cu cel puţin 30 de zile calendaristice înainte de data limită pentru depunerea solicitărilor de finanțare nerambursabilă, prin urmare e necesară aprobarea termenului limită de depunere a proiectelor.

 Având în vedere cele prezentate mai sus supunem spre aprobare consiliului local:

 -Metodologia ( Regulament/Ghidul solicitantului) acordării finanţărilor nerambursabile pentru activități non profit de ineres general din fondurile bugetului local al municipiului Tîrgu Mureş pentru proiecte culturale– conform anexei,

- Data limită de depunere a cererilor de finanțare nerambursabilă de 16 aprilie 2024.

- Numirea comisiilor prin Dispoziție de Primar.

 Director ex.adj. Șef Serviciu

Cosmin Blaga Zătrean Marina Ciugudean



**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

 Proiect

  **(nu produce efecte juridice) \***

 **Iniţiator**

 **PRIMAR**

 **SOÓS ZOLTÁN**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2024**

**privind aprobarea Metodologiei ( Regulament/Ghidul solicitantului) acordării finanţărilor nerambursabile din fondurile bugetului local al municipiului Tîrgu Mureş pentru proiecte culturale**

***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:**

* Referatul de aprobare nr. 77.220 din 04.12.2023 iniţiat de Primar prin Serviciul Activități culturale, sportive, de tineret și locativ privind privind aprobarea Metodologiei (Regulament/Ghidul solicitantului) acordării finanţărilor nerambursabile din fondurile bugetului local al municipiului Tîrgu Mureş pentru proiecte culturale
* Raportul de specialitate nr. …..................al Direcţiei juridice contencios administrativ şi administraţie publică locală
* Dezbaterea publică organizată în data de 12.02.2024
* Raportul Comisiilor de specialitate din cadrul Consiliului local municipal Târgu Mureş

 **În conformitate cu prevederile :**

* Ordonanței Guvernului nr. 51/1998 privind îmbunătăţirea sistemului de finanţare a programelor, proiectelor şi acţiunilor culturale, cu modificările și completările ulterioare
* Legii 196/2023 privind aprobarea Ordonanţei Guvernului nr. 10/2023 pentru modificarea art. 21 alin. (1) lit. h) din Ordonanţa Guvernului nr. 51/1998 privind îmbunătăţirea sistemului de finanţare nerambursabilă a proiectelor culturale
* Ordonanța Guvernului nr.20/2024 pentru modificarea Ordonanței Guvernului nr. 51/1998 privind îmbunătăţirea sistemului de finanţare a programelor, proiectelor şi acţiunilor culturale
* Legii nr. 24/2000 privind normele de tehnică legislativă pentru elaborarea actelor normative, republicată, a Legii nr. 52/2003 privind transparenţa decizională în administraţia publică, republicată,

 **În temeiul** prevederilor art. 129 alin.(1),alin.(7) lit. d, alin.(14), art. 139, art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ, cu modificările și completările ulterioare,

**H o t ă r ă ş t e** :

**Art. 1.** Se aprobă Metodologia (Regulament/Ghidul solicitantului) acordării finanţărilor nerambursabile din fondurile bugetului local al municipiului Tîrgu Mureş pentru proiecte culturale, conform anexei care face parte integrantă din prezenta hotărâre.

**Art. 2.** Se aprobă numirea Comisiilor de selecție și a Comisiei de soluționare a contestațiilor prin Dispoziție de Primar.

**Art.3.** Se aprobă ca termen limită de depunere a solicitărilor de finanţare nerambursabilă de la Bugetul local a Proiectelor culturale pentru anul 2024 data de 16 aprilie.

**Art. 4.** La data adoptării prezentei hotărâri, HCL nr. 151/2023 își încetează aplicabilitatea.

**Art. 5.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Serviciul Activități culturale, sportive, de tineret și locativ și Direcția economică.

**Art. 6.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 7.** Prezenta hotărâre se comunică:

* Serviciului Activități culturale, sportive, de tineret și locativ;
* Direcției economice.

**Viză de legalitate,**

**Secretar general al Municipiului Târgu Mureș,**

**Bordi Kinga**